Mikuláš Jordán

Mikuláš Jordán (* 7. jún 1892, Prešov – † 16. apríl 1977, Prešov ) bol slovenský maliar.

 Rodina 
 otec Bartolomej Jordán
 matka Alžbeta, rod. Sedlákova

 Život 
Základy výtvarného vzdelania získal u významného plenéristu Pála Szineyho v Jarovniciach a prehĺbil si ich na Akadémii výtvarných umení v Budapešti. V rokoch 1937-1938 pobudol v dielni Múzea krásnych umení v Budapešti, kde študoval reštaurátorstvo a konzervátorstvo. Tvorivý záber Mikuláša Jordána je značne široký - rozprestiera sa od portrétu, žánru, cez zátišie, viacfigurálne kompozície ku krajinomaľbe. Vo veľkej miere sa venoval i kapistike, reštaurovaniu a  organizovaniu výtvarného života v Prešove. Po návrate do Prešova Jordána vizuálne i citovo zaujala šarišská krajina. Počas svojho dlhého a plodného života vytvoril celý rad krajín. Krajinomaľba je aj Jordánovým príspevkom do vývoja slovenského maliarstva 20. storočia. Bohatá maliarska, reštaurátorská a organizátorská činnosť sa uzavrela krátko pred dovŕšením 85. narodenín - 16. apríla 1977. Za umeleckú a reštaurátorskú tvorbu dostal v roku 1973 ako prvý Cenu mesta Prešova. Pochovaný je na cintoríne v Prešove.

 Referencie 

 Ďalšia literatúra 


 Externé odkazy 
Diela Mikuláša Jordána  v SNG 
Záznam o narodení a krste v matrike riadok 147 - farnosť Prešov

Kategória:Slovenskí maliari
Kategória:Osobnosti z Prešova